„ Mikilvægt er að barnið sjálft sé ánægt með gleraugun og fái jákvæða upplifun af því að vera með þau . Ekki velja það sem ykkur foreldrum finnst fallegt , ” segir Jóhannes Ingimundarson sjónfræðingur í Gleraugnabúðinni í Mjódd . Hann er sérfræðingur í vali á barnagleraugum og segir að það skipti öllu máli að barnið sé ánægt . „ Ef barnið sjálft er ekki ánægt , er hætta á því að það vilji ekki vera með þau innan um annað fólk og leikfélaga sína . Mikilvægt er að ráðfæra sig við fagfólk og velja rétta stærð fyrir barnið , annars getur verið hætta á því að glerin verði of klunnaleg og þykk . Hægt er að fá ótrúlega þunn og fín gler þrátt fyrir að um sé að ræða mikinn styrk . Það er mögulegt með vali á réttri umgjörð og glerjategund fyrir barnið , ” segir hann . Sjálfur þekkir Jóhannes þetta vel því þriggja ára gamall sonur hans , Kolbeinn Ari , er með plús 7,5 og hefur notað gleraugu frá 6 mánaða aldri . Þegar hann er spurður að því hvort barnagleraugu þurfa að vera sterkari en gleraugu fullorðinna segir hann svo vera . „ Barnagleraugu verða fyrir miklu hnjaski og mikilvægt er að foreldrar geri sér grein fyrir því og velji sterkar og endingargóðar umgjarðir fyrri barnið . Góðar umgjarðir eru nánast alltaf töluvert dýrari , en þegar upp er staðið borgar það sig . Bestu og jafnframt dýrustu umgjarðirnar eru endingargóðar og mörg dæmi eru um að foreldrar kaupi ný gler í umgjarðirnar eftir því sem sjónin í barninu breytist . ” Þegar hann er spurður út í barnagleraugnatískuna segir hann hana fylgja gleraugnatísku fullorðna fólksins . „ Krakkar vilja vera með eins gleraugu og pabbi og mamma . Hönnuðir barnagleraugna taka mið af því og kannski er litadýrðin eilítið skrautlegri hjá krökkunum en hjá fullorðna fólkinu . ” Í Gleraugnabúðinni í Mjódd er sérlega got úrval af barnagleraugum . Verslunin býður upp á barnalínu frá tískumerkinu Etnia Barcelona . Þær umgjarðir eru ákaflega vandaðar en koma í skemmtilegum litum . Auk þess býður verslunin upp á hágæða barnagleraugu frá Shilouette en fyrirtækið var að koma með barnagleraugnalínu í fyrsta skipti . „ Silhouette er fyrir löngu orðið heimsþekkt merki og þekkt fyrir góða endingu og gæði . Það er ótrúlegt að þeir hafi ekki fyrir löngu sett á markað barnalínu . Þar eru litirnir allsráðandi og hægt er að beygja þau og toga , en þau leita alltaf í sama farið aftur . Silhouette býður þriggja ára ábygð sem er mjög traustvekjandi og foreldrar ganga að gæðunum vísum . Foreldrarnir þekkja þetta merki vel og það er mjög ánægjulegt að sjá hversu margir foreldrar er umhugað um að velja það besta fyrir börnin sín . Það spillir heldur ekki fyrir að börnin virðast mjög ánægð með þau , ” segir hann .